CELEX: 62017TN0577
Language: et
Date: 2017-08-25 00:00:00
Title: Kohtuasi T-577/17: 25. augustil 2017 esitatud hagi – thyssenkrupp Electrical Steel ja thyssenkrupp Electrical Steel Ugo versus komisjon

16.10.2017   
            
            
               ET
            
            
               Euroopa Liidu Teataja
            
            
               C 347/46
            
         25. augustil 2017 esitatud hagi – thyssenkrupp Electrical Steel ja thyssenkrupp Electrical Steel Ugo versus komisjon
   (Kohtuasi T-577/17)
   (2017/C 347/61)
   Kohtumenetluse keel: inglise
   
      Pooled
   
   
      Hagejad: thyssenkrupp Electrical Steel GmbH (Gelsenkirchen, Saksamaa) ja thyssenkrupp Electrical Steel Ugo (Isbergues, Prantsusmaa) (esindaja: advokaat M. Günes)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 15. juuni 2017. aasta dokumendis Ares(2017)3010674 toodud järeldus selle kohta, et teatavate elektrotehnilisest räniterasest toodete (grain-oriented electrical steel – GOES) seestöötlemise protseduuriks loa andmine ei riku liidu tootjate olulisi huve;
            
         
               —
            
            
               mõista kostjalt Üldkohtu kodukorra artikli 134 lõike 1 alusel välja kohtukulud.
            
         
      Väited ja peamised argumendid
   
   Hagi põhjenduseks esitavad hagejad viis väidet.
   
               1.
            
            
               Esimene väide, et rikutud on põhjendamiskohustust
               
                           —
                        
                        
                           Komisjon ei ole põhjendanud, millel põhineb tema järeldus, et seestöötlemise protseduurile loa andmise majanduslikud tingimused on täidetud.
                        
                     
         
               2.
            
            
               Teine väide, et asjaoludele on ilmselgelt antud väär hinnang
               
                           —
                        
                        
                           Komisjoni järeldus, et seestöötlemise protseduurile loa andmine ei riku liidu tootjate olulisi huve, põhineb asjaolude ilmselgel vääral hindamisel.
                        
                     
         
               3.
            
            
               Kolmas väide, et rikutud on liidu tolliseadustiku (1) artikli 211 lõike 4 punkti b ja alusmäärust (2)
               
               
                           —
                        
                        
                           Tuvastades, et seestöötlemise protseduuriks loa andmise majanduslikud tingimused on täidetud, ei piirdunud komisjon oma hinnangus liidu tolliseadustiku artikli 211 lõike 4 punktis b nimetatud tingimustele, vaid tugines kriteeriumidele, mida saab kontrollida üksnes alusmääruses sätestatud menetluses.
                        
                     
         
               4.
            
            
               Neljas väide, et rikutud on liidu tolliseadustiku rakendusmääruse artikli 259 lõiget 4 ja horisontaalseid sätteid komisjoni ekspertgruppide tegutsemise kohta
               
                           —
                        
                        
                           Kuivõrd komisjon delegeeris majanduslike tingimuste kontrollimise tolliekspertide rühmale, rikkus ta tolliseadustiku rakendusmääruse (3) artikli 259 lõiget 4 ja komisjoni horisontaalseid sätteid komisjoni ekspertgruppide moodustamise ja tegutsemise kohta.
                        
                     
         
               5.
            
            
               Viies väide, et rikutud on kaitseõigusi
               
                           —
                        
                        
                           Komisjon rikkus hagejate kaitseõigusi, sest ta ei avalikustanud piisavalt detailselt teatud olulist infot, mis väidetavalt sisaldus seestöötlemise protseduuriks loa saamise taotluses ja mitteametlikes kokkuvõtetes teabe kohta, et võimaldada isikutel vajalikul määral teada saada konfidentsiaalselt edastatud teabe peamisest sisust.
                        
                     
         
      (1)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT 2013, L 269, lk 1).
   
      (2)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT 2009, L 343, lk 5).
   
      (3)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT 2015, L 343, lk 558).